“Prin lumină, ne exprimăm speranţa. Speraţa şi încrederea în victoria celor care, cu inima curată, luptă pentru libertate în Ucraina. Uniţi de un acelaşi ideal naţional, mai generos faţă de generaţiile următoare, ucrainenii îşi doresc să fie, ca cetăţeni şi ca naţiune, făuritorii propriului destin. Arădenii, şi de altfel toţi românii, ştiu cât de scump e preţul libertăţii. De multe ori, e plătit cu jertfă, o ştim din Decembrie 89. De aceea, dârzenia şi claritatea cu care zecile de mii de ucraineni au luptat pentru libertate şi demnitate merită nu doar admiraţia, ci şi recunoştinţa noastră. Ei ne-au reamintit cât de importante şi, în acelaşi timp, cât de fragile sunt idealurile democratice. Dacă drumul lor spre integrarea efectivă în Uniunea Europeană e abia la început, în inimile noastre şi-au găsit fără îndoială locul.” Biroul de presă